OpenLLM-France/wikimedia huggingface dataset:
# Kokand

Kokand edo Kokhand (uzbekeraz: Қўқон, Qo‘qon; persieraz: خوقند‎; txagataieraz: خوقند; errusieraz: Коканд) Uzbekistango hiria da, Fergana probintzian, Ferganako haranaren mendebalean. 161.000 biztanle ditu.
Burdinbide-gune garrantzitsua da. Industria kimikoa, metalgintza, janari-industria eta ehungintza ditu jarduera ekonomiko nagusi.

## Historia

Ruj izeneko sha edo buruzagiak XVIII. mendearen hasieran Ferganan sortu zuen khanerriko hiriburua izan zen Kokand. Txinaren mende egon zen aldi batez (1758) eta Tashkent eta Turkestan aldera hedatu zen khanerria XIX. mendearen hasieran. 1866an, errusiarrek beretu zuten.

## Kanpo estekak

* Datuak: Q489890
* Multimedia: Kokand / Q489890
# Kolarita

Kolarita haluro motako minerala da.

## Ezaugarriak

Kolarita haluro mineralaren formula kimikoa hau da: ${\ce {PbTeCl2}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Kolarite: Mineral information, data and localities.» www.mindat.org (Noiz kontsultatua: 12-05-2019).
# Kolatitude

Astronomian, kolatitudea leku jakin bateko latitudearen angelu osagarria da, hots, ikuslearen zenitaren eta poloaren arteko distantzia angeluarra.

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Kolatitude. .

## Kanpo estekak

* Datuak: Q962585
# Kolar barrutia

Kolar barrutia Indiako barruti bat da, Bengaluru dibisioan, Karnataka estatuan. 1.536.401 biztanle ditu 4.012 kilometro koadrotan.

## Mugakideak

Honako barrutiekin egiten du muga:
Bengaluru Rural barrutia

## Ikus, gainera

* Karnataka

## Kanpo estekak

* Datuak: Q2509866
* Multimedia: Kolar district / Q2509866
# Kolasib barrutia

Kolasib barrutia Indiako barruti bat da, Mizoram estatuan. 83.955 biztanle ditu 1.382,51 kilometro koadrotan.

## Mugakideak

Honako barrutiekin egiten du muga:
Hailakandi barrutia

## Ikus, gainera

* Mizoram

## Kanpo estekak

* Datuak: Q1947343
# Kolačkov

Kolačkov Eslovakiako udalerri bat da, Stará Ľubovňako barrutian kokatuta. 17,42 km²ko azalera du eta 1333 biztanle 2017ko datuen arabera.

## Historia

Idatzizko lehen aipamena 1312. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1103716
* Multimedia: Kolačkov / Q1103716
# Kolačno

Kolačno Eslovakiako udalerri bat da, Partizánskeko barrutian kokatuta. 21,31 km²ko azalera du eta 883 biztanle 2017ko datuen arabera.

## Historia

Idatzizko lehen aipamena 1293. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1043662
* Multimedia: Kolačno / Q1043662
# Kolariko armarria

Kolariko armarria (finlandieraz, Kolarin vaakuna) Finlandia ipar-mendebaldean dagoen Kolari udalerriaren ikur nagusia da.
Armarria 1951. urtean sortu eta uztailaren 24an onartu zuen udalbatzak udalerriko ikur gisa (Barne Ministerioak abenduaren 10ean). Olof Eriksson helsinkiar artistak sortu zuen eta, bertan agertzen diren irudiekin, Erikssonek Kolari izenaren esanahia adierazi nahi izan zuen. Hain zuzen, kolari hitzak ikaztobi edo txondor esanahia zuen antzinako finlandieran eta, hala, armarriak txondor bat lanean erakusten du: zelai grisaren aurrean, mendi beltz bat dago, gainetik suzko bost gar gorri ateratzen zaizkion tontorra. Azkenik, aipatzekoa da Kolariko armarriak ere atzealde iluna duela; izan ere, kolore hitsak (grisa, beltza) Lappiko udalerriko armarrien bereizgarri nagusiak dira, eskualdeko zerua irudikatzen dutenak.

## Erreferentziak

* ↑ Suomen kunnallisvaakunat. Suomen Kunnallisliitto, 139 or. ISBN 951-773-085-3..
* ↑ Suomen kuntavaakunat Kolari. 2013.07.26

## Ikus, gainera

* Kolari
* Lappiko armarriak

## Kanpo estekak

* Datuak: Q11872193
# Kilkea

Kilkea (irlanderaz: Cill Cathaigh) Irlandako udalerri bat da, Kildare konderrian. Athy eta Tullow udalerrien arteko R418 eskualde-errepidean dago.

## Herritar ezagunak

* Ernest Shackleton (1874-1922), Antartikako esploratzailea. Herri honetan jaio eta haurtzaroa bertako Kilkea Etxean igaro zuen.

## Kanpo estekak

* Datuak: Q2812375
* Multimedia: Kilkea / Q2812375
# Kilkeel

Kilkeel (irlanderaz: Cill Chaoil; Ulsterko eskozieraz: ) Ipar Irlandako udalerri bat da, Down konderrian dagoena. 2011n 6.338 biztanle zituen.

## Kanpo estekak

* Datuak: Q84109
* Multimedia: Kilkeel / Q84109
# Kilkenny gaztelua

Kilkenny gaztelua (ingelesez Kilkenny Castle, irlanderaz Caisleán Chill Chainnigh) Kilkennyko udalerrian kokatzen den gaztelua da, Irlandako Errepublikako Kilkennyko konderrian dagoelarik. Hau Butler familiaren egoitza izan zen, antzina FitzWalter deitua. Gazteluak berrerakitzen jarduten duen erakunde bati 50£-engatik saldua izan zen. Handik gutxira Estatuaren eskuetara igaro eta jendearen gozamenerako iriki zen.
Artearen Areto Nazionaleko zati bat hemen dago. Hirirantz begira dagoen aldean lorategi apaingarriak daude. Gaztelu hau Irlandan turistek gehien bisitatzen duten lekuetako bat da.
Gazteluaren sorrera 1190ekoa da, XIV. mendetik 1967. urterarte Butler familiaren jabetza izan zelarik, azken data horretan gaztelua Estatuari eskaini ziotelarik. Egonleku nagusiak liburutegia, janlekua, txinatar gela eta Longa Gallery delakoa dira.

## Kanpo estekak

* Kilkennyko kokaleku ospetsuak
* Datuak: Q2453267
* Multimedia: Kilkenny Castle / Q2453267
# Kilkenny (Minnesota)

Kilkenny Minnesotako hiri bat da. Le Sueur konderrian kokatua dago. 2010ean 134 biztanle zituen, 0,35 kilometro koadrotan banatuta.

## Ikus, gainera

* Le Sueur konderria

## Kanpo estekak

* Datuak: Q2089969
# Kilkenny konderria

Kilkenny konderria (gaeleraz Contae Chill Chainnigh) Irlandako hego-ekialdean dago kokatuta, Leinsterreko probintzian. 2.072 km²-ko azalera dauka eta 95.419 biztanle zituen 2011an. Kilkenny/Chill Chainnigh dauka hiriburu eta hiri nagusia (22.179 biztanle 2006an).

## Geografia
### Natura

Konderria luzea da eta Suir ibaia Waterforden itsasoratzen den punturaino iristen da. Konderriko ibaiei ·hiru ahizpak" deitzen zaie, Nore, Barrow eta Suir ibaia dira. Ingurunea muinotsua da eta punturik altuena Brandon Hill/Cnoc Bhréanail (515 m) da, konderriaren hegoaldean kokatzen dena.
Basoek ez dute azalera handirik estaltzen eta hosto zabalak zein koniferak aurki ditzakegu. Aipatzekoa da badaudela interes bereziko 180 zuhaitz katalogaturik konderri osoan.

### Hiriak eta herriak

* Kilkenny/Chill Chainnigh (24.423 biztanle)
* Thomastown/Baile Mhic Andáin (2.273)

## Historia

Antzinako Irlandako Erresumetako bat bazen Osraige edo Ossory Erresuma (euskaraz "oreinaren herria"), zeinak bere egoitza eta jatorria lur hauetan zeukan. jakina da II mendean hasi eta XIII menderarte iraun zuela erresuma honek Barrow eta Suir ibaien arteko lurretan. Hasieran Munster probintziaren parte bazen ere, Leinsterrek eskuratu zuen IX mendean. Hala ere probintzia bien arteko tanpoi funtzioa betetzen jarraitu zuen.
Monje zistertarrak 1155an iritsi ziren konderrira eta 1158an Jerpoint monasterioa. Berehala etorri zirfen normandiarrak ere eta 1169an Dublin, Wexford eta Waterford berengatatuta 1171an erasotu zuten Kilkenny, Strongbow ("arku indartsua") kapitainaren agindutara. Urte hortan bertan Strongbow Leinsterreko Errege bihurtu zen.
1641eko matxinadan Irlandako Konfederazio Katolikoko hiriburu bihurtu zen Kilkenny. Konfederazioa Oliver Cromwellek garaitu zuen 1649an. Cromwellen konkista Irlandaren historiako odoltsuena izan zen, eta hori gutxi balitz ondoren izurriteak eta gosetea etorri ziren.

## Ondasun nabarmenak

* Kilkenny gaztelua
* Kilkennyko Saint Canice katedrala
* Jerpoint Abbey
* Foulksrath gaztelua
* Kellseko abade-etxea

## Pertsona ezagunak

* George Berkeley (1685-1753), filosofoa.
* James O'Neill (1847-1920), aktorea.

## Kirolak

Hurlinga da kirol nagusia. Konderriko Kilkenny GAA taldeak 34 aldiz irabazi du All-Ireland Senior Hurling Championship txapelketa nagusia eta Irlandako konderrien artean garaipen gehien dituena da. Liga ere 15 aldiz irabazi du eta Tipperaryk baino ez du garaipen gehiago.
Zaldi lasterketa garrantzitsuak izaten dira Gowran Park hipodromoan, izen bereko herrian. 1914an estrenatu zen eta orain urteko 16 Sari Handi jokatzen dira bertan, besteak beste Thyestes Chase lasterketa, hegoaldeko "Grand National" ezizena hartzen duena.
Thomastown herriko Mount Juliet Golf Course zelaian golf txapelketak izaten dira. 1993 eta 1995 artean Europako PGA Tourreko Irlandako Opena bertan jokatu zen.

## Iruditegia

* Kilkenny gaztelua
* Kilkennyko Saint Canice katedrala
* Jerpoint Abbey
* Rothe Etxea (Kilkenny)
* Foulksrath gaztelua
* Kellseko abade-etxea
* Nore ibaia Thomastownen

## Kanpo estekak

* Konderriko webgune ofiziala
* Datuak: Q180231
* Multimedia: County Kilkenny / Q180231
# Kilkenny GAA

Kilkenny GAA edota Kilkenny County Board of the Gaelic Athletic Association (irlanderaz Cumann Lúthchleas Gael Coiste Cill Channaigh) Irlandako hego-ekialdean dagoen Leinster probintzian kokatuko Kilkenny konderriko gaeldar jokoetako talde bat da. Taldearen koloreak beltza eta horia dira, konderriaren kolore ofizialak hain zuzen ere.
Irlandako 32 konderrien artean Futbol gaelikoan aritzen ez den bakarra da baina hurlingari dagokionez talde oso indartsua du, All-Ireland Senior Hurling Championship txapelketa nagusia gehienetan irabazi duen taldea izanik (34 aldiz) eta National Hurling League ligan bigarrena da garaileen sailkapenean, 15 garaipenekin. Aipatzekoa da 2000 urtetik hona 9 aldiz irabazi duela txapelketa nagusia.
Elkarte Atletiko Gaelikoaren barnean dagoen Kilkennyko kirol saila 1887an sortu zen.

## Tituluak
### Hurlinga
#### All-Ireland Senior Hurling Championship

| Konderria | Irabazitako finalak | Galdutako finalak | Irabazitako txapelketak urtez-urte |
| Kilkenny | 35 | 25 | 1904, 1905, 1907, 1909, 1911, 1912, 1913, 1922, 1932, 1933, 1935, 1939, 1947, 1957, 1963, 1967, 1969, 1972, 1974, 1975, 1979, 1982, 1983, 1992, 1993, 2000, 2002, 2003, 2006, 2007, 2008, 2009, 2011, 2012, 2015 |

#### National Hurling League

| Konderria | Irabazitako finalak | Galdutako finalak | Irabazitako ligak urtez-urte |
| Kilkenny | 18 | 9 | 1933, 1962, 1966, 1976, 1982, 1983, 1986, 1990, 1995, 2002, 2003, 2005, 2006, 2009, 2012, 2013, 2014, 2018 |

## Kanpo estekak

* Kilkenny GAA taldearen webgune ofiziala (Ingelesez)
* Datuak: Q1753309
* Multimedia: Kilkenny GAA / Q1753309
ieaElkarte Atletiko Gaelikoaren Liga Nazionalak (2018ko denboraldia) :
# Kilix

Kilix bat (pluralean kilix edo kilizeak, batzuetan, modu erratuan, kylix bezala transkribatua), ardoa edateko kopa edo edalontzi bat da, gorputz ez oso sakonarekin eta nahiko zabalarekin oin baten gainean altxatua, eta simetrikoki jarritako bi heldulekurekin.
Koparen barnealdeko oinarrian dagoen barneko zirkulu ia laua, tondo deitua, K.a. VI. mendetik K.a. V. menderarteko irudi gorrien edo irudi beltzen kilixen margotutako apaindurarako azalerarik nagusiena izan zen. Irudiak ardoz estalita zeudenez, margotutako eskenak, soilik pixkana-pixkana agertzen ziren, ardoa amaitzen zihoan heinean. Sarritan, hau pentsatuta diseinatu ziren, argi geratzean, edalea harritzeko asmoz sortutako eskenekin.
Kilixaren erabilera nagusia sinposioetan zenez, sarri, eskena dibertigarriekin apaintzen ziren, erromantikoekin edo gai bezala sexua zutenekin, partehartzaileak ardoa edaten amaitzen zuenean ikusgai geratzen zirenak. Dioniso, ardoaren jainkoa eta bere satiroak, gai arruntak ziren. Maitasun heterosexual edo pederastikozko eskenak, sexuzkoak edo orgiazkoak ere irudikatzen ziren. Kilixaren formak, edaleari, etzanda zegoen bitartean edatea ahalbidetzen zion, sinposioetan egiten zen bezala.
Kilix hitza, grezierazko κύλιξ hitzetik dator, kopa edo edalontzia esan nahi duena

## Kanpo estekak

* Datuak: Q668349
* Multimedia: Kylixes / Q668349
# Kilkee

Kilkee (irlanderaz Cill Chaoi), Irlandako Clare konderriaren hego-mendebaldeko kostaldeko udalerri bat da. Kilrush eta Doonbeg udalerriak lotzen dituen N67 errepideak udalerri hau iragaten du.
XIX. mendetik aurrera turismo gune ospetsua bilakatu da, Limerick hiriko jende askok bertako kostaldean aisialdia igarotzen duelarik. 2006. urtetik aurrera udalerri honetan Richard Harris irlandar aktorearen estatua bat dago, hura inaugurtzera Russell Crowe zeelandaberriar aktorea joan zelarik.

## Iruditegia

* Hondartza.
* Itsaslabarrak.
* Hondartza.
* Taberna.

## Kanpo estekak

* Kilkee udalerriko udal webgunea (Ingelesez)
* Datuak: Q1588602
* Multimedia: Kilkee / Q1588602
# Kilkelly

Kilkelly (irlanderaz Cill Cheallaigh) Irlandako udalerri bat da, Mayo konderrian dagoena. 2011ko erroldaren arabera 372 biztanle zituen.

## Kanpo estekak

* Datuak: Q1016314
* Multimedia: Kilkelly / Q1016314
# Junichiro Murashige

Junichiro Murashige (japonieraz: 村重 淳一郎, 1973ko ekainaren 1a - ) Japoniako futbolari ohia da.
Hainbat futbol taldetan jokatu du, esaterako Yokohama Marinos.

## Kanpo estekak

* (Japonieraz) J.League Data Site
* Datuak: Q23823634
# Junio Bruto

Luzio Junio Bruto (latinez: Lucius Lunius Brutus) Erromatar Errepublikako fundatzaile mitiko bat zen. 509an Erromako lehen kontsuletako bat ere bazen.
Hautaketa hori baino lehen, Erroma erregeek gobernatzen zuten. Azken erregea, Luzio Tarkinio Superbo, boteretik kentzeko matxinadaren burua izan zen Bruto, Tarkinioren semeak Brutoren arreba, Lukrezia, bortxatu zuelako. Tito Liviok ematen digu horren guztiaren berri. Nolanahi ere, galiarrek Erroma arpilatu (K.a. 390) baino lehenagoko kontuez ez zegoen inolako erregistrorik, Tito Livioren garairako ere ez. Hori zela eta, garai horretarako kontakizunak historian baino legendan oinarritzen dira.
Tito Liviok zioenez, Brutok bazeuzkan Tarkinio hiltzeko zioak. Izan ere, Tarkiniok Brutoren anaia baten hilketa agindu zuen, anaia hori Tarkinio errege bihurtzearen kontra agertu zelako.
Bruto Tarkinioaren familian mozorroturik sartu zen. Haren semeekin Delfosko orakulura joan zen, Erromako hurrengo erregea zein izanen zen jakitera. Orakuluak erantzun zien amari musu bat emanen zion lehenengoa izanen zela erregea. Brutok uste zuen Orakuluk lurraz ari zela. Horregatik, estropezu egindakoan musu bat eman zion lurrari.
Erromara itzulita, hiria alboko tribu baten kontra borrokatzen ari zen. Brutok orduantxe ezagutu zuen Lukrezia bortxatu zutela. Emakumeak, gainera, ohore galduta, bere buruaz beste egin zuen. Brutok erregearen kontrako matxinada abian jarri zuen. Tarkinio eta haren familia hiritik botata, Brutok boterea Erromako Senatuan geratzen zela aldarrikatu zuen.
* Datuak: Q223440
* Multimedia: Lucius Junius Brutus / Q223440
# Junichi Kawamura

Junichi Kawamura (japonieraz: 川村 淳一, 1980ko ekainaren 24a - ) Japoniako futbolari ohia da.
Hainbat futbol taldetan jokatu du, esaterako Vissel Kobe.

## Kanpo estekak

* (Japonieraz) J.League Data Site
* Datuak: Q16770302
# Junichi Misawa

Junichi Misawa (japonieraz: 三澤 純一, 1985eko maiatzaren 21a - ) Japoniako futbolaria da.
Hainbat futbol taldetan jokatu du, esaterako Vegalta Sendai.

## Kanpo estekak

* (Japonieraz) J.League Data Site
* Datuak: Q6140278
# Junichi Tsuruta

Junichi Tsuruta (japonieraz: 寉田 淳一, 1971ko irailaren 28a - ) Japoniako futbolari ohia da.
Hainbat futbol taldetan jokatu du, esaterako Shimizu S-Pulse.

## Kanpo estekak

* (Japonieraz) J.League Data Site
* Datuak: Q23823674
# Junichi Watanabe

Junichi Watanabe (japonieraz: 渡辺 淳一, 1972ko maiatzaren 20a - ) Japoniako futbolari ohia da.
Hainbat futbol taldetan jokatu du, esaterako Verdy Kawasaki eta Shonan Bellmare.

## Kanpo estekak

* (Japonieraz) J.League Data Site
* Datuak: Q1185883
# Junichi Kono

Junichi Kono (japonieraz: 高野 純一, 1992ko urtarrilaren 21a - ) Japoniako futbolaria da.
Hainbat futbol taldetan jokatu du, esaterako FC Ryukyu.

## Kanpo estekak

* (Japonieraz) J.League Data Site
* Datuak: Q19847268
# Junichi Okamoto

Junichi Okamoto (japonieraz: 岡本 淳一, 1978ko ekainaren 28a - ) Japoniako futbolari ohia da.
Hainbat futbol taldetan jokatu du, esaterako FC Tokyo.

## Kanpo estekak

* (Japonieraz) J.League Data Site
* Datuak: Q11473169
# Kolunba Ionakoa

San Kolunba edo Kolonba (521ko abenduaren 7a - 597ko ekainaren 9a), sarritan Kolunba Ionakoa deitua, aintzinako irlanderaz Saint Colm Cille, Columbkill edo Columcille (euskaraz "Elizaren Usoa" esan nahi du), fraide misiolari gaelikoa izan zen, Erdi Aroaren hasieran, kristautasuna Eskozian sartu zuena.

## Iruditegia

* Kildareko katedraleko beiratea San Kolunbaren irudiarekin
* Santua Fortriuko errege zen Brideiri predikatzen
* Guda bat piztu zuen San Kolunbaren salterio kopiatua

## Erreferentziak

* ↑ St. Columba, Abbot of Iona. Catholic Encyclopedia (1913), en.wikisource.org (Noiz kontsultatua: 2023-5-4).

## Kanpo estekak

* Datuak: Q236326
* Multimedia: Saint Columba / Q236326
# Koluria

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Koluria gernuan behazuna izatea da. Koluria denean gernuaren kolorea ohi baino ilunagoa izaten da, horixka edo marroixka, eta behazun pigmentuak edo behazun gatzak azal daitezke.
Hepatitis edo zirrosi bezalako gibeleko gaitzetan zantzu mediko ohikoa da.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q5104403
* Multimedia: Choluria / Q5104403
# Koluszki udalerria

Koluszki ( (Audio·info)) Poloniako Lodzeko voivoderriko landa-hiri udalerri bat da, Łódź Ekialdea barrutian kokatuta. 157,2 km²ko azalera du eta 2017ko datuen arabera 23609 biztanle zituen.

## Kanpo estekak

* Udalaren webgunea
* Datuak: Q2433211
* Multimedia: Gmina Koluszki / Q2433211
ieaLodzeko voivoderriko udalerriak :
# Koltza olio

Koltza olioa koltzaren (Brassica napus) hazietatik ateratzen den olioa da. Espainian ospe txarra hartu zuen 1981ean ehundaka lagun egoera txarrean zegoen olio honen ondorioz hil zirelako. Beranduago Olio toxikoaren sindromea deitu zioten gertaera honi.

## Osagaiak

1970eko hamarkada arte koltza olioak azido eruziko (C22 :1) ugari zeukan. Ikerketa batzuek gantz-azido honen kontsumoa bihotzarentzako kaltegarria izan zitekeelako susmoa piztu zuten. Harrezkero eruziko gutxiko koltza barietateak lortu dira, ezagunena Kanadan garatutako "canola" (Canadian oil, low acid). Gaur egun koltza olioaren batez besteko gantz-azido osaketa hau da:
| Gantz-azidoak | Gantz-azidoak | Ehunekoa |
| aseak | azido palmitikoa | %4 |
| aseak | azido estearikoa | %2 |
| monoasegabeak | azido oleikoa | %62 |
| poliasegabeak | azido linoleikoa | %22 |
| poliasegabeak | azido alfa linolenikoa | %10 |

## Erabilpenak

Orain dela 4.000 urte Asian koltza olioa kontsumitzen zen. Erdi Arotik aurrera Europan jateko eta kriseiluetarako erregai gisa erabili zen. Gaur egun, giza elikaduran asko kontsumitzen da. Horrez gainera, bioerregaiak (diester), lubrikagarriak eta disolbatzaileak egiteko, gero eta gehiago erabiltzen da. Beste erabilpen batzuk ere ditu: kosmetikogintza, plastikogintzako gehigarria...

## Ikus, baita

* Olio toxikoaren sindromea.

## Erreferentziak

* 1 2 Canola Thecanadianencyclopedia.com
* ↑ Fats, Oils, Fatty Acids, Triglycerides Scientificpsychic.com
* ↑ Les utilisations du colza Agro.basf.fr

## Kanpo estekak

* Datuak: Q697248
* Multimedia: Colza oil / Q697248
# Kolubioi

Geologian, kolubioia mendi eta beste maldetako higakin edo material solteen metaketa da, inguruko arroketatik higatuak eta grabitatearen eraginez, maldetako oinetan biltzen dena.

## Ikus, gainera

* Alubioia

## Kanpo estekak

* Datuak: Q1152275
# Kolunbograma

Kolunbograma (ingelesa: pigeongram) uso mezulari batek garraiatutako mezua da. Antzinatik, garraio-mota hori ohikoa izan zen premiazko mezuak transmititzeko, batez ere gerra batean zabaldutako tropei. XIX. mendean erabili zen gehien helburu zibiletarako, baita posta-mota horretarako zigilu bereziak eman ere. Bigarren Mundu Gerratik aurrera, desagertu egin zen helburu zibiletarako, komunikabide modernoen ondorioz. Gaur egun, unitate militar jakin batzuek baino ez dute erabiltzen, eta gerra-kasuan, beste komunikazio-modu guztiak itxita daudenean.
1897an, Zeelanda Berrian The Great Barrier Pigeongram Service ezarri zen, Auckland eta Hesi Handia uhartearen arteko kolunbogramak garraiatzeko, 100 km-ko distantziara, eta 1898tik aurrera zigilu bereziak emititu ziren.

## Kanpo estekak

* Datuak: Q2025637
* Multimedia: Pigeon post / Q2025637
# Kolusio

Ekonomian, kolusioa merkatu batean batera eta modu koordinatu batez jarduteko bi enpresa edo gehiagok egiten duten hitzarmena da, merkatu kontrolatu nahian, beste enpresa lehiakideak baztertuz eta de facto monopolio edo oligopolio bat osatuz.

## Kanpo estekak

* Kolusioa, Gizapedian.
# Koldo Gezuraga

Koldo Gezuraga Seijido (Gernika-lumo, 1996-) bertsolari bizkaitarra da.

## Ibilbidea

2011n Busturiko jaietan bere lehenengo plazan kantatu zuen. Hurrengo urtean BBK sariketan parte hartu zuen.
18 urterekin Bizkaiko eskualdeko txapelketan hartu zuen parte.
2020an saikaltu zen bere lehenengo Bizkaiko Bertsolari Txapelketarako.

## Txapelketak

* Bizkaiko Bertsolari Txapelketa
** kanporaketak (1): 2021
** Finalaurrekoak (1): 2023

## Erreferentziak

* ↑ «Bizkaiko Eskualdeetako sailkapena» bertsoa.eus (Noiz kontsultatua: 2024-03-20).
# Koldo Eleizalde

Koldo Eleizalde Brenosa —bataio izenez, Luis Maria Ignazio Jose Ramon; sabindarren izen-sisteman, Eleizalde'tar Koldo— (Bergara, Gipuzkoa, 1878ko ekainaren 9a - Bilbo, Bizkaia, 1923ko uztailaren 24a) euskal herritar politikari, idazle eta pedagogoa. Euskararen irakaskuntza jorratu zuen bere lan askotan. Eusko Ikaskuntzako partaide izan zen hasieratik. Era berean, Euskaltzaindiaren sortzaileetako bat izan zen, R.M. Azkue, Julio Urkixo eta Arturo Kanpionekin batera. Euskararentzako eredu batu baten alde agertu zen. Haur euskaldunei eskola euskaraz eman behar zitzaiela ere aldarrikatzen zuen. Teoria mailan ez ezik, praktikara ere eraman zituen bere ideia pedagogikoak. Horrela, Bizkaiko Aldundiak ezarri zituen eskolen arduraduna izan zen, eta euskarazko ikasmaterialak sortzeaz arduratu zen. Politikan ere jardun zuen, Euzko Alderdi Jeltzaleko kide moduan.

## Lanak

* Raza, lengua y nación vascas (1911)
* Morfología de la conjugación vasca sintética (1913)
* Países y razas (1914)
* Metodología para la restauración del euzkera (1918)
* Landibar (gaztelaniazko eleberria) (1918)
* El problema de la enseñanza en el País Vasco (1918)
* Listas alfabéticas de voces toponomásticas vascas (RIEV aldizkarian P letra arte argitaratuak, 1922-1936)
* Euskal-zenbakistia
* Euskeraz irakurtzeko irakaspidea

### Itzulpena

* Halidon Murua; Walter Scott (1912, Euzkadi)

### Erlijioa

* Otoyak euskaraz (1908, Elexpuru)

## Bibliografia

* Granja Pascual, Jose Javier: Koldo Eleizalde, Bidegileak bilduma, Eusko Jaurlaritzaren Argitalpen Zerbitzu Nagusia, 1993.

## Ikus, gainera

* Debagoiendar ospetsuen zerrenda

## Kanpo loturak

* Luis Eleizalde literaturaren zubitegian
* Datuak: Q3266657
* Multimedia: Luis Eleizalde / Q3266657
# Koldo Etxebarria

Koldo Etxebarria Etxebarria (Lemoa, Bizkaia, 1960) euskal herritar margolaria da. Arte ederretan lizentziatua da EHUn 1983tik.
1978tik EiTBko Departamendu Artistikoan lan egiten du.

## Galeria

* Armonía del espacio humano
* Avenida 7
* La belleza está en el que contempla
* La estética del ser

## Kanpo estekak

* Koldo Etxebarriaren bloga (EiTB)
* Datuak: Q9017861
* Multimedia: Koldo Etxebarria / Q9017861
# Kaloša

Kaloša Eslovakiako udalerri bat da, Rimavská Sobotako barrutian kokatuta. 15,13 km²ko azalera du eta 787 biztanle 2017ko datuen arabera.

## Historia

Idatzizko lehen aipamena 1247. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q258581
* Multimedia: Kaloša / Q258581
# Kalpana Chawla

Kalpana Chawla (Karnal, India, 1962ko martxoaren 17a - Texas gainean, Ameriketako Estatu Batuak, 2003ko otsailaren 1a) indiar jatorriko astronauta estatubatuarra zen.
Columbia espazio anezkaren istripuan hil zen bidaide zituen beste 6 astronautekin batera Lurrean sartzen ari zirenean.
* Datuak: Q237879
* Multimedia: Kalpana Chawla / Q237879